CELEX: 62019CN0504
Language: et
Date: 2019-07-02 00:00:00
Title: kohtuasi C-504/19: Eelotsusetaotlus, mille on esitanud Tribunal Supremo (Hispaania) 2. juulil 2019 – Banco de Portugal, Fondo de Resolución ja Novo Banco, S.A. versus VR

28.10.2019   
            
            
               ET
            
            
               Euroopa Liidu Teataja
            
            
               C 363/5
            
         
      Eelotsusetaotlus, mille on esitanud Tribunal Supremo (Hispaania) 2. juulil 2019 – Banco de Portugal, Fondo de Resolución ja Novo Banco, S.A. versus VR
      (kohtuasi C-504/19)
      (2019/C 363/10)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kassaatorid: Banco de Portugal, Fondo de Resolución ja Novo Banco, S.A.
      
         Vastustaja: VR
      
         Eelotsuse küsimus
      
      Kas ELi põhiõiguste harta artiklis 47 sätestatud põhiõigusega tõhusale kohtulikule kaitsele, Euroopa Liidu lepingu artiklis 2 sätestatud õigusriigi põhimõtte ja õiguskindluse üldpõhimõttega on kooskõlas direktiivi 2001/24/EÜ (1) artikli 3 lõike 2 tõlgendus, mille tulemusel tunnustatakse ilma täiendavate formaalsusteta päritoluriigi pädeva haldusasutuse otsuse – millega muudetakse kohtuvaidluse alustamise ajal kehtinud õigusraamistikku tagasiulatuvalt ja mis tingib selle, et jäävad mõjutuks kohtuotsused, mis ei vasta sellele uuele otsusele, – mõju teistes liikmesriikides pooleli olevatele kohtumenetlustele?
      
         (1)  Euroopa Parlamendi ja nõukogu 4. aprilli 2001. aasta direktiiv 2001/24/EÜ krediidiasutuste saneerimise ja likvideerimise kohta (EÜT 2001, L 125, lk 15; ELT eriväljaanne 06/04, lk 15).